text: Bil fundet i drabssag 
  16 marts 2010 kl. 07.40
  Politiet har fundet en bil, som kan være brugt i forbindelse med drabet på en 41-årig kvinde. Hun blev dræbt af skud i sit hjem på Bøgehøjvej i Lund ved Horsens den 2. marts.
  Skud fra bil 
  Skuddene blev formentlig affyret fra den fundne bil mod huset i Lund.
  Derfor efterlyser politiet hjælp fra borgere, der kan hjælpe i forbindelse med efterforskningen.
  
  Brændt af 
  Bilen er brændt af og resterne fundet i en skov mellem Rosenvold Slot og Staksrode by ved Juelsminde.
  Der er tale om en metalgrøn Peugeot 306, Cashmere. Bilen En 4-dørs Sedan, årgang 1997. Fotoet viser en lignende bil.
  
  Har du set....
  Politiet vil gerne høre fra borgere, der har set bilen forud fra drabet tirsdag den 2. marts klokken 16.20 - eventuelt på vej til gerningsstedet eller efter drabet på veje og i skove. 
  
  Før og efter 
  Bilens færden i timerne forud for drabet, tirsdag den 2. marts 2010 kl. 16.20  - eventuelt på vej til gerningsstedet Bøgehøjvej i Lund ved Horsens, og i tiden derefter på veje, i skovområder eller lignende er interessant.
  
  To mænd anholdt 
  Sydøstjyllands Politi har anholdt og fået to mænd fængslet i forbindelse med efterforskningen af drabet. Sagen er for retten behandlet for dobbelt lukkede døre af hensyn til efterforskningen.
  